ফাঁকা সড়কে পিকআপ কেড়ে নিল শ্রমিকের প্রাণ
সাতক্ষীরায় ফাঁকা সড়কে পিকআপের ধাক্কায় বাইসাইকেল আরোহী এক শ্রমিক নিহত হয়েছেন। বুধবার সকালে শহরের সার্কিট হাউস মোড়ে এ দুর্ঘটনা ঘটে। 







নিহতের নাম নুরুজ্জামান লস্কর। তিনি উপজেলার বকচরা গ্রামের বাসিন্দা। কাজ করতেন একটি ইটভাটায়।




সাতক্ষীরা সদর থানার ওসি মো. আসাদুজ্জামান জানান, নুরুজ্জামানসহ  শ্রমিকরা সাইকেল নিয়ে বিনেরপোতা এলাকায় লিয়াকত আলীর ইটভাটায় কাজ করতে যাচ্ছিলেন। 
সার্কিট হাউস মোড়ে যশোর থেকে সাতক্ষীরাগামী একটি পিকআপ নুরুজ্জামানকে ধাক্কা দেয়। এতে তিনি রাস্তায় পড়ে মারাত্মক জখম হন। 
স্থানীয়রা তাকে উদ্ধার করে সাতক্ষীরা সদর হাসপাতালে নিয়ে যান। সেখানকার চিকিৎসক তাকে মৃত ঘোষণা করেন। লাশ ময়নাতদন্তের জন্য মর্গে পাঠানো হয়।

সাতক্ষীরায় ফাঁকা সড়কে পিকআপের ধাক্কায় বাইসাইকেল আরোহী এক শ্রমিক নিহত হয়েছেন। বুধবার সকালে শহরের সার্কিট হাউস মোড়ে এ দুর্ঘটনা ঘটে।